text: L'Ateneu tanca el 2017 amb un programa redó — Bétera, diari digital de l'Ajuntament de Bétera
  Miércoles, 27 de diciembre de 2017 | Leída 38 veces
  L'Ateneu tanca el 2017 amb un programa redó
  Des del dijous 28 de desembre fins al dissabte 30, l'Ateneu de Bétera proposa unes vetllades de conversa, cultura i intercanvi amb diferentes propostes. D'igual manera encetarà el 2018, ja que hi ha previstes les visites del contacontes Llorenç Giménez, Elies Monxolí i Joan C. Martín entre el 2 i el 4 de gener. Tots els actes tindran lloc a la seu de l'Ateneu (Plaça del mercat, 5, de Bétera).
  El dijous 28 de desembre, la història valenciana de grans mestres de la fotografia serà la protagonista en la sessió de documental i xarrada amb el director de la llibreria Railowsky, Juan Pedro (20:00h).
  Raquel Ricart i Carme Manuel, entre d'altres escriptores, presentaran La improbable vida de Joan Fuster, el divendres 29 de desembre, una vida de ficció de l'intel.lectual de Sueca (20:00h).
  Víctor Iñurria presenta Manducare, dissabte 30 de desembre (19:30h). Poesia per a retornar al món de la cuina i la infantesa i el mateix dia (22:30h), concert parlat amb Toni de l'Hostal.
  La primera actuació del 2018 és per al contacontes Llorenç Giménez, que portarà el dimarts 2 els seus Contes d'hivern (19:00h). Al dia següent, Elies Monxolí presentarà el conte musical Odissea, el viatge de Ningú (20:00h). Este mateix dia, després de sopar, hi haurà actuació de l'Aljama de Bétera.
  El dijous dia 4, Joan C.Martín conduirà la xarrada, tast de vins i sopar a partir de les 19:30h. Es pot fer la reserva per al tast i el sopar a través del correu ateneubetera@gmail.com (8€ persones associades, 10€ no associades).